Museum Regina Sophia

**Museum Regina Sophia** (Hispanice plene *Museo Nacional Centro de Arte Reina Sofía*, breviter *MNCARS*) pinacotheca ubi opera pictorica saeculo vicensimo facta sunt. Hoc museum, cuius sedes Matriti (Hispania) est, inter praeclarissimas pinacothecas artis contemporaneae orbis terrarum enumerata est. Museum ceterum prope Museum Prado et Museum Thyssen-Bornemisza est, Triangulum Artis Matriti constituens.

Perpetua musei collectione sunt opera magnorum pictorum hispanicorum saeculi vicensimi, praesertim Pauli Picasso, Salvatoris Dalí et Ioannis Miró. Celeberrimae etiam collectiones picturarum superrealistarum Francisci Picabia, Renati Magritte, Ivonis Tanguy et Ioannis Arp; picturarum cubistarum Ioannis Gris, Georgii Braque, Roberti et Soniae Delaunay, et Ferdinandi Léger; et picturarum expressionistarum Francisci Bacon et Antonii Saura sunt. Insuper his, ibi etiam opera Lucii Fontana, Ivonis Klein, Didaci Rivera, Alexandri Calder, Roberti Matta, Marci Rothko, Antonii López García, Antonii Tàpies, Michaelis Barceló et Samuelis Francis sunt.

Museum die 10 Septembris 1992 conditum et, in praesenti, ab Ianuario 2008, Emmanuel Borja-Villel director huius institutionis est. Ex Sophia, Regina Coniuge Hispanorum appellatur.

## Historia 
[thumb|180px|*El pueblo español tiene un camino que conduce a una estrella.* Sculptura [Albertus Sánchez Pérez|Alberti Sánchez, ante frontem principalem.]]

Circa 1952, plures artifices Hispanici, architectus Iosephus Ludovicus Fernández del Amo inter eos, quod Administratio **Museum Hispanicum Artis Contemporanea** (Hispanice, *Museo Español de Arte Contemporáneo*, breviter *MEAC*) crearet adepti sunt. Hoc museum, antecessor Musei praesentis, in contabulatione inferiore aedificii Bibliothecae Nacionalis Hispaniae Matriti coepit. Primus director Férnandez del Amo fuit ad annum 1959.

Collectiones musei posterius in aedificium Civitatis Universitariae Matritensis translati sunt. **Centrum Artis Regina Sophia** (Hispanice *Centro de Arte Reina Sofía*) anno 1986 creatur et maior pars collectionis (picturae saeculi vicensimi praesertim) in aedificium praesentem, quod Aedificium Sabatini appellatur, translata est.

Museum Regina Sophia, die 10 Septembris 1992 conditum, in praesenti institutio autonoma pendens Ministerii Culturae Hispaniae est. Aedificium novum museo anno 2001 ab architecto Ioanne Nouvel aedificatus est, quod mense Septembri 2005 inauguratus est. Museum Regina Sophia aedificiis Sabatini et Nouvel, et sedibus in Horto Retiro Matriti constat

## Aedificium 
Principale Musei aedificium antiquum Valetudinarium Generale est. Carolo III regnante, hoc aedificium stilo neoclassico saeculi duodevicensimi ab Iosepho de Hermosilla et Francisco Sabatini aedificatum est, quamvis non desitum esset.

Opera aedificationis magnae ampliationis ab architecto Ioanne Nouvel designata Decembri 2001 coeperunt. Haec ampliatio aedificii principalis die 26 Septembris 2005 condita est. Plantae aedificii forma triangulata est et cohortem mediam habet.

Fasciculus:MNCARS ampliación 12.jpg|Extensio aedificii musei
Fasciculus:MNCARS Patio Escultura Miro.JPG|Sculptura Iohannis Miró in horto musei
Fasciculus:Reina Sofía interior.jpg|Pars centralis
Fasciculus:Patioreinasofia.jpg|Inter aedificios
Fasciculus:Ampliación del Reina Sofía (2).jpg

## Fontes 
* Museum Prado

## Nexus externi 
* Pagina interretialis officialis Musei 
* Picturae Pauli Picasso in Museo Regina Sophia 
* Descriptio et photographiae Musei 
* Ambulatio virtualis per Museum apud Google Art Project

Categoria:Constituta 1992
Categoria:Matritum
Categoria:Musea Hispanica